62022CO0067_INF
Euroopa Kohtu (kuues koda) 1. septembri 2022. aasta määrus –Pharol
(kohtuasi C‑67/22)
Eelotsusetaotlus – Euroopa Kohtu kodukorra artikkel 99 – ELTL artiklid 63 ja 65 – Kapitali vaba liikumine – Juriidiliste isikute tulumaks – Dividendide saajast äriühingu liikmesriigis asutatud äriühingult saadud dividendid – Kolmandas riigis asutatud äriühingult saadud dividendid – Riigisisesed õigusnormid, mille eesmärk on vältida topeltmaksustamist – Erinev kohtlemine – Piirang – Õigustus – Maksukontrolli tõhusus – Maksuteabe esitamise lepingulise kohustuse puudumine
Kapitali vaba liikumine ja maksete vabadus – Piirangud – Maksuõigusnormid – Juriidiliste isikute tulumaks – Dividendide maksustamine – Riigisisesed õigusnormid, mille eesmärk on vältida topeltmaksustamist – Õigusnormid, mis võimaldavad liikmesriigi residendist äriühingul täielikult või osaliselt maha arvata sama liikmesriigi residendist äriühingult saadud dividendid – Õigusnormid, mis ei võimalda sellist mahaarvamist, kui dividende maksev äriühing on kolmanda riigi resident – Lubatavus – Tingimused
(ELTL artiklid 63 ja 65)
(vt punktid 28 ja 34–43 ning resolutsioon)
Resolutsioon
ELTL artikleid 63 ja 65 tuleb tõlgendada nii, et nendega ei ole vastuolus riigisisesed õigusnormid, mille eesmärk on vältida dividendide majanduslikku topeltmaksustamist ning mille kohaselt asjaomase liikmesriigi residendist äriühing võib arvata oma maksustatavast tulust maha dividendid, mille on talle maksnud üks teine selle liikmesriigi residendist äriühing, kuid ei saa maha arvata dividende, mille on talle maksnud kolmandas riigis asutatud äriühing, sest sellel kolmandal riigil ei ole maksu sissenõudva liikmesriigi ees maksuteabe esitamise lepingulist kohustust, kui selle mahaarvamise tingimuseks on, et dividende maksev äriühing maksab selles kolmandas riigis makse, ning vastavat teavet on võimatu saada sellelt kolmandalt riigilt, kuivõrd tal ei ole teabe esitamise lepingulist kohustust. Liikmesriik ei ole kohustatud andma maksukohustuslasele võimalust esitada ise tõendid, millest nähtub, et selle mahaarvamise kohaldamiseks vajalikud tingimused on täidetud, kui see liikmesriik ei saa viidatud lepingulise kohustuse puudumise tõttu kontrollida nende tõendite õigsust.